ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องกำหนดแบบใบสมัครรับเลือกตั้ง วิธีการลงคะแนน ลักษณะและขนาดของบัตรเลือกตั้งหีบบัตรเลือกตั้ง วิธีการนับคะแนน การประกาศผลการนับคะแนนการรายงานผลของการนับคะแนน วิธีการเก็บบัตรเลือกตั้งและการเก็บรักษาเอกสารหลักฐานในการเลือกตั้งผู้แทนเกษตรกร อาศัยอำนาจตามความในมาตรา ๔แห่งพระราชบัญญัติกองทุนฟื้นฟูและพัฒนาเกษตรกร พ.ศ. ๒๕๔๒ ข้อ ๙ วรรคสอง ข้อ ๑๒และข้อ ๑๕ วรรคสาม แห่งกฎกระทรวงกำหนดการแบ่งภูมิภาคและการเลือกตั้งผู้แทนเกษตรกรพ.ศ. ๒๕๔๔ จึงออกประกาศไว้ ดังนี้ข้อ ๑ ประกาศนี้เรียกว่าประกาศกระทรวงเกษตรและสหกรณ์ เรื่อง กำหนดแบบใบสมัครรับเลือกตั้ง วิธีการลงคะแนนลักษณะและขนาดของบัตรเลือกตั้ง หีบบัตรเลือกตั้ง วิธีการนับคะแนนการประกาศผลการนับคะแนน การรายงานผลของการนับคะแนน วิธีการเก็บบัตรเลือกตั้งและการเก็บรักษาเอกสารหลักฐานในการเลือกตั้งผู้แทนเกษตรกรข้อ ๒[๑]ประกาศให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้จังหวัด หมายความรวมถึง กรุงเทพมหานครอำเภอ หมายความรวมถึง เขตและกิ่งอำเภอศาลากลางจังหวัด หมายความรวมถึง ศาลาว่าการกรุงเทพมหานครที่ว่าการอำเภอ หมายความรวมถึงสำนักงานเขตและที่ว่าการกิ่งอำเภอหมวด๑แบบใบสมัครรับเลือกตั้ง ข้อ ๔ ใบสมัครรับเลือกตั้งเป็นผู้แทนเกษตรกรให้ใช้แบบ ผก. ๑ ท้ายประกายนี้หมวด๒วิธีการลงคะแนน ข้อ ๕ในวันเลือกตั้งให้เปิดการลงคะแนนตั้งแต่เวลา ๐๘.๐๐ นาฬิกา ถึงเวลา ๑๕.๐๐นาฬิกาข้อ ๖ ขณะจะเปิดการลงคะแนนให้คณะกรรมการประจำหน่วยเลือกตั้งเปิดหีบบัตรเลือกตั้งแสดงให้ผู้มีสิทธิเลือกตั้งซึ่งอยู่ณ ที่เลือกตั้งเห็นว่าเป็นหีบเปล่า แล้วให้ปิดหีบบัตรเลือกตั้งใส่กุญแจประจำครั่งทับรูกุญแจไว้จนเสร็จการลงคะแนนข้อ ๗ ในระหว่างเวลาเปิดการลงคะแนนห้ามมิให้เปิดหีบบัตรเลือกตั้ง เว้นแต่มีความจำเป็นจึงให้คณะกรรมการประจำหน่วยเลือกตั้งเปิดได้โดยมิให้เอาบัตรออกจากหีบแล้วปิดหีบไว้ตามเดิมในกรณีเช่นนี้ให้คณะกรรมการประจำหน่วยเลือกตั้งกระทำต่อหน้าผู้มีสิทธิเลือกตั้งซึ่งอยู่ณ ที่เลือกตั้งและให้ทำรายงานบันทึกแสดงสาเหตุในการเปิดหีบเลือกตั้งนั้นไว้ด้วยข้อ ๘ ในระหว่างเวลาเปิดการลงคะแนนให้ผู้มีสิทธิเลือกตั้งซึ่งประสงค์จะลงคะแนนไปแสดงตนต่อคณะกรรมการประจำหน่วยเลือกตั้งโดยแสดงบัตรประจำตัวประชาชน หรือใบรับคำขอมีบัตรหรือเปลี่ยนบัตรใหม่ (บ.ป. ๒)หรือใบแทนใบรับคำขอมีบัตร (บ.ป. ๒ ก) ที่ติดรูปถ่ายและประทับตราพนักงานเจ้าหน้าที่บัตรประจำตัวประชาชนตามวรรคหนึ่งให้หมายความรวมถึงบัตรประจำตัวประชาชนที่หมดอายุแล้วด้วยผู้เลือกตั้งที่ไม่ต้องมีบัตรประจำตัวประชาชนตามกฎหมายให้ใช้บัตรประจำตัวหรือหลักฐานที่มีรูปถ่ายซึ่งทางราชการออกให้เป็นหลักฐานในการแสดงตนเพื่อลงคะแนนข้อ ๙เมื่อกรรมการประจำหน่วยเลือกตั้งตรวจสอบหลักฐานตามข้อ ๘ของผู้มาแสดงตนเพื่อขอใช้สิทธิเลือกตั้งกับบัญชีรายชื่อผู้มีสิทธิเลือกตั้งผู้แทนเกษตรกรเมื่อพบชื่อและตรวจสอบถูกต้องแล้วให้อ่านชื่อและที่อยู่ของผู้นั้นดัง ๆ ถ้าไม่มีผู้มาใช้สิทธิเลือกตั้งผู้สมัครหรือผู้ใดทักท้วง ให้หมายเหตุไว้ในบัญชีรายชื่อผู้มีสิทธิเลือกตั้ง โดยจดหมายเลขบัตรหรือหลักฐานและสถานที่ออกบัตรหรือหลักฐานและให้ผู้มีสิทธิเลือกตั้งลงลายมือชื่อหรือพิมพ์ลายนิ้วหัวแม่มือขวาในบัญชีรายชื่อผู้มีสิทธิเลือกตั้งไว้เป็นหลักฐานพร้อมทั้งพิมพ์ลายนิ้วหัวแม่มือขวาลงในช่องพิมพ์ลายนิ้วมือที่ต้นขั้วบัตรเลือกตั้งพร้อมทั้งให้กรรมการประจำหน่วยเลือกตั้งผู้จ่ายบัตรเลือกตั้งลงลายมือชื่อและบันทึกชื่อผู้มีสิทธิเลือกตั้งไว้ที่ต้นขั้วบัตรเลือกตั้งนั้นด้วยแล้วจึงมอบบัตรเลือกตั้งจำนวนหนึ่งฉบับให้แก่ผู้มีสิทธิเลือกตั้งเพื่อไปลงคะแนนในกรณีผู้มีสิทธิเลือกตั้งไม่มีนิ้วหัวแม่มือขวาให้พิมพ์ลายนิ้วหัวแม่มือซ้าย ถ้าไม่มีนิ้วหัวแม่มือทั้งสองข้างให้พิมพ์ลายนิ้วมือใดนิ้วมือหนึ่งแทน หากไม่มีนิ้วอยู่เลยให้ได้รับการยกเว้นและให้กรรมการประจำหน่วยเลือกตั้งหมายเหตุว่าไม่มีนิ้วมือข้อ ๑๐เมื่อมีผู้มีสิทธิเลือกตั้งได้รับบัตรเลือกตั้งแล้วให้ไปยังคูหาลงคะแนนเพื่อทำเครื่องหมายกากบาทในบัตรเลือกตั้งและนำบัตรเลือกตั้งใส่ลงในหีบบัตรเลือกตั้งข้อ ๑๐/๑[๒] เมื่อถึงเวลา ๑๕.๐๐ นาฬิกาตรงให้ประธานกรรมการประจำหน่วยเลือกตั้งประกาศปิดการลงคะแนน เช่น กล่าวว่าบัดนี้ถึงเวลา ๑๕.๐๐ นาฬิกาแล้วให้ปิดการลงคะแนน และงดจ่ายบัตรเลือกตั้งกรณีที่มีผู้แสดงตนและรับบัตรเลือกตั้งภายในกำหนดเวลาการลงคะแนนเลือกตั้งเหลืออยู่ในที่เลือกตั้งแต่ยังไม่ได้ลงคะแนนเลือกตั้งก็ให้ทำการลงคะแนนเลือกตั้งจนเสร็จสิ้นให้คณะกรรมการประจำหน่วยเลือกตั้งนำบัตรเลือกตั้งที่เหลืออยู่มาทำเครื่องหมายโดยใช้โลหะปลายแหลมตอกทะลุบัตรเลือกตั้งที่เหลือทุกฉบับแล้วใช้เชือกร้อยรูและผูกรวมบัตรเลือกตั้งที่เหลือทุกฉบับให้เป็นปึกเดียวกันและประจำครั่งทับปมเชือกไว้หมวด๓ลักษณะและขนาดของบัตรเลือกตั้ง ข้อ ๑๑บัตรเลือกตั้งให้ใช้กระดาษที่มีขนาดกว้างยาวตามความจำเป็น โดยให้มีแถบสีข้อ ๑๒บัตรเลือกตั้งและต้นขั้วบัตรเลือกตั้งให้เย็บเป็นเล่ม ๆละไม่เกินหนึ่งร้อยบัตรให้มีปกหน้าและปกหลังและมีรอยปรุเพื่อให้ฉีกบัตรเลือกตั้งออกจากต้นขั้วบัตรเลือกตั้งได้ปกหน้ามีข้อความว่า เล่มที่ ..................... เลขที่ .....................ถึง ..................... ถัดลงไปเป็นประเภทของบัตรเลือกตั้งด้านล่างมีข้อความว่า หน่วยเลือกตั้งที่ ..................... ที่เลือกตั้ง .....................อำเภอ ..................... จังหวัด .....................เขตเลือกตั้งภูมิภาคที่ ..................... ถัดลงไปมีข้อความว่าผู้มอบบัตรเลือกตั้ง ถัดลงไปมีข้อความว่าได้ตรวจสอบจำนวนบัตรเลือกตั้งแล้วครบถ้วนจำนวน ..................... บัตรและมีช่องสำหรับลงลายมือชื่อประธานกรรมการอำนวยการเลือกตั้งระดับอำเภอและกรรมการอำนวยการเลือกตั้งระดับอำเภอ ถัดลงไปมีข้อความว่าผู้รับมอบบัตรเลือกตั้ง ถัดลงไปมีข้อความว่าได้ตรวจสอบจำนวนบัตรเลือกตั้งแล้วครบถ้วนจำนวน ..................... บัตรและมีช่องสำหรับลงลายมือชื่อประธานกรรมการประจำหน่วยเลือกตั้งกรรมการประจำหน่วยเลือกตั้ง และเจ้าหน้าที่รักษาความสงบเรียบร้อยปกหลังมีข้อความว่า บัตรเลือกตั้งจำนวน .....................บัตร ใช้แล้วจำนวน ..................... บัตร ได้ตรวจสอบจำนวนบัตรเลือกตั้งแล้วเหลือจำนวน..................... บัตร ถัดลงไปมีข้อความว่าคณะกรรมการประจำหน่วยเลือกตั้งผู้นำส่งหีบบัตรเลือกตั้งและมีช่องลงชื่อประธานกรรมการประจำหน่วยเลือกตั้งกรรมการประจำหน่วยเลือกตั้งและเจ้าหน้าที่รักษาความสงบเรียบร้อยข้อ ๑๓ ต้นขั้วบัตรเลือกตั้งมีข้อความว่าเล่มที่ ..................... เลขที่ ..................... อยู่ด้านบนของต้นขั้วบัตรเลือกตั้งถัดลงไปด้านซ้ายมือมีช่องสำหรับลงลายมือชื่อกรรมการประจำหน่วยเลือกตั้งผู้ที่จ่ายบัตรเลือกตั้งด้านขวามือมีช่องสี่เหลี่ยมสำหรับพิมพ์ลายนิ้วหัวแม่มือขวาของผู้มีสิทธิลงคะแนนเลือกตั้งและมีข้อความว่าพิมพ์ลายนิ้วหัวแม่มือขวาของผู้มีสิทธิเลือกตั้งอยู่ด้านซ้ายของช่องสี่เหลี่ยมและมีข้อความ (เขียนตัวบรรจง) ชื่อ ..................... อยู่ใต้ช่องสี่เหลี่ยม และให้ถือว่าการพิมพ์ลายนิ้วมือของผู้มีสิทธิเลือกตั้งในต้นขั้วบัตรเลือกตั้งเป็นหลักฐานการรับบัตรเลือกตั้งข้อ ๑๔[๓] บัตรเลือกตั้งมีลักษณะ ดังนี้(๑)บัตรเลือกตั้งเมื่อพับแล้วด้านหน้ามีแถบสีอยู่บริเวณขอบซ้ายถัดไปทางขวามีตราสัญลักษณ์กองทุนฟื้นฟูและพัฒนาเกษตรกร ถัดลงไปมีข้อความว่า บัตรเลือกตั้งผู้แทนเกษตรกร และมีตราประจำตำแหน่งนายอำเภอ ผู้อำนวยการเขตหรือปลัดอำเภอผู้เป็นหัวหน้าประจำกิ่งอำเภอแห่งท้องที่นั้นประทับ(๒)ด้านในของบัตรเลือกตั้งมีข้อความว่า ไม่ประสงค์จะลงคะแนนให้แก่ผู้สมัครใดเลยให้ทำเครื่องหมายกากบาท(เช่น X) ใน ช่องไม่ลงคะแนน นี้ และมีลูกศรชี้ตรงช่องไม่ลงคะแนนด้านบนของช่องมีข้อความว่า ช่องไม่ลงคะแนน และมีช่องว่างสำหรับทำเครื่องหมายหนึ่งช่องด้านในของบัตรเลือกตั้งถัดจากตอนบนมีข้อความว่าให้ทำเครื่องหมายกากบาท (เช่น X)จำนวนเครื่องหมายเดียวใน ช่องทำเครื่องหมาย นี้ และลูกศรชี้ตรงช่องทำเครื่องหมายถัดลงไปเป็นแถวหมายเลขประจำตัวผู้สมัครช่องแรกอยู่ด้านซ้ายมือเป็นช่องหมายเลขประจำตัวผู้สมัครซึ่งเป็นตัวเลขอารบิคช่องที่สองอยู่ด้านขวามือเป็นช่องทำเครื่องหมายโดยปล่อยว่างไว้สำหรับทำเครื่องหมายกากบาทจำนวนหมายเลขประจำตัวผู้สมัครให้มีได้ไม่เกินสิบหมายเลขแต่ถ้ามีจำนวนหมายเลขประจำตัวผู้สมัครเกินกว่าสิบหมายเลขให้เพิ่มหมายเลขประจำตัวผู้สมัครแถวที่สองด้านขวามือของแถวแรกได้อีกไม่เกินสิบหมายเลขโดยมีเส้นแบ่งระหว่างแถวให้ชัดเจนในกรณีที่มีจำนวนหมายเลขประจำตัวผู้สมัครเกินกว่ายี่สิบหมายเลขให้เพิ่มหมายเลขประจำตัวผู้สมัครด้านขวามือของแถวที่สองได้อีกไม่เกินสี่แถวโดยให้เพิ่มหมายเลขได้อีกไม่เกินสี่สิบหมายเลขในกรณีที่จำนวนหมายเลขประจำตัวผู้สมัครเกินกว่าหกสิบหมายเลขให้เพิ่มหมายเลขประจำตัวผู้สมัครด้านหลังของบัตรเลือกตั้งได้อีกไม่เกินหกแถวๆ ละไม่เกินสิบหมายเลขข้อ ๑๕บัตรเลือกตั้งผู้แทนเกษตรกรให้เป็นไปตามแบบท้ายประกาศนี้หมวด๔หีบบัตรเลือกตั้ง ข้อ ๑๖หีบบัตรเลือกตั้งให้ใช้หีบบัตรเลือกตั้งสมาชิกสภาท้องถิ่นสมาชิกสภาผู้แทนราษฎร หรือสมาชิกวุฒิสภา โดยอนุโลมหมวด๕วิธีการนับคะแนน ข้อ ๑๗ เมื่อปิดการลงคะแนนแล้วให้คณะกรรมการประจำหน่วยเลือกตั้งดำเนินการตรวจนับคะแนนเลือกตั้ง ณที่เลือกตั้งของแต่ละหน่วยเลือกตั้งโดยเปิดเผยจนเสร็จในรวดเดียวจะเลื่อนหรือประวิงเวลาไม่ได้ข้อ ๑๘การวินิจฉัยว่าบัตรเลือกตั้งใดเป็นบัตรเสียหรือไม่ ให้คณะกรรมการประจำหน่วยเลือกตั้งพิจารณาตามกฎกระทรวงข้อ ๑๗ ดังนี้ บัตรปลอม บัตรที่ทำเครื่องหมายลงคะแนนมากกว่าหนึ่งเครื่องหมายบัตรที่ไม่อาจทราบได้ว่าลงคะแนนให้กับผู้สมัครคนใดบัตรที่ทำเครื่องหมายลงคะแนนให้กับผู้สมัครเกินกว่าหนึ่งคนบัตรที่ทำเครื่องหมายอื่นนอกจากเครื่องหมายกากบาท บัตรที่ไม่ได้ทำเครื่องหมายบัตรที่มีเครื่องสังเกตหรือข้อความอื่นใด และบัตรที่ทำเครื่องหมายลงคะแนนนอกช่องทำเครื่องหมายแล้วแยกบัตรเสียออกต่างหากโดยให้คณะกรรมการประจำหน่วยเลือกตั้งสลักหลังว่า เสียและลงลายมือชื่อกำกับไว้ทุกคนใส่ซองหรือห่อรวมไว้มิได้ปะปนกับบัตรเลือกตั้งที่นับคะแนนได้ข้อ ๑๙ ในการใส่คะแนนเมื่อคณะกรรมการประจำหน่วยเลือกตั้งผู้ซึ่งมีหน้าที่อ่านเครื่องหมายประจำตัวผู้สมัครได้อ่านหมายเลขประจำตัวผู้สมัครคนใดแล้ว ให้ผู้มีหน้าที่ใส่คะแนนหมายคะแนนไว้หนึ่งขีดตรงชื่อผู้สมัครที่เป็นเจ้าของหมายเลขประจำตัวพร้อมกันทั้งในแบบกรอกคะแนนและบนกระดานดำการขีดคะแนนในแบบกรอกคะแนนนั้น ให้ตั้งต้นแต่ช่องที่ ๑ของบรรทัดแรกเรียงต่อกันไปจนถึงช่องที่ ๕๐ เมื่อสุดช่องที่ ๕๐ แล้วจึงเริ่มตั้งต้นขึ้นบรรทัด ๒ แต่ช่องที่ ๑ไปอีกแบบกรอกคะแนนซึ่งได้ใช้ใส่คะแนนโดยถูกต้องแล้วคณะกรรมการประจำหน่วยเลือกตั้งจะต้องลงลายมือชื่อกำกับทุกแผ่นการใส่คะแนนลงบนกระดานดำนั้น ให้อนุโลมตามแบบกรอกคะแนนเว้นแต่ไม่จำต้องเขียนชื่อผู้สมัคร และไม่ต้องมีเส้นตารางเพื่อสะดวกแก่การนับคะแนนคงใช้วิธีขีดหนึ่งต่อหนึ่งคะแนนโดยขีดชิด ๆ กัน สำหรับขีดที่๕ ให้ขีดขวางทับเส้น ๔ ขีดแรก ดังรูปนี้ //// แล้วเว้นระยะไว้และให้ตั้งต้นขีดต่อไป ให้ทำเช่นนี้เรื่อยไปทุก ๕ ขีด //// //// //// //// เท่ากับ ๒๐ เป็นต้นข้อ ๒๐ เมื่อเสร็จการใส่คะแนนแล้วให้จัดการรวมคะแนนและตรวจสอบคะแนนบนกระดานดำกับในแบบกรอกคะแนนถ้าหากผลลัพธ์ตรงกันก็เป็นอันถูกต้อง ถ้าไม่ตรงกันก็ให้ตรวจสอบจนกว่าจะถูกต้องตรงกันแล้วเป็นอันสิ้นสุดแห่งการนับคะแนนหมวด๖การประกาศผลการนับคะแนนและการรายงานผลของการนับคะแนน ข้อ ๒๑ ประกาศผลของการนับคะแนน ให้ใช้แบบ ผก. ๒ท้ายประกาศนี้เป็นแบบสำหรับคณะกรรมการประจำหน่วยเลือกตั้งใช้เพื่อประกาศผลของการนับคะแนนเมื่อเสร็จการนับคะแนนแล้วเป็นหน่วย ๆ ไป แบบนี้คณะกรรมการประจำหน่วยเลือกตั้งต้องทำขึ้น ๕ ฉบับ ปิด ณ ที่เลือกตั้ง๑ ฉบับ ใส่หีบบัตรเลือกตั้ง ๑ ฉบับ และส่งให้อำเภอ ๓ ฉบับข้อ ๒๒ รายงานแสดงผลของการนับคะแนน ให้ใช้แบบ ผก.๓ท้ายประกาศนี้เป็นแบบสำหรับคณะกรรมการประจำหน่วยเลือกตั้งใช้เพื่อรายงานแสดงผลของการนับคะแนนแบบนี้คณะกรรมการประจำหน่วยเลือกตั้งจะต้องทำขึ้น ๔ ฉบับใส่หีบบัตรเลือกตั้ง ๑ ฉบับ ส่งให้อำเภอ ๓ ฉบับข้อ ๒๓ แบบกรอกคะแนน ให้ใช้แบบ ผก. ๔ ท้ายประกาศนี้เป็นแบบสำหรับคณะกรรมการประจำหน่วยเลือกตั้ง เพื่อให้หมายคะแนนการหมายคะแนนนี้ให้ขีดด้วยหมึกข้อ ๒๔ เมื่อการนับคะแนนเสร็จสิ้นแล้วให้คณะกรรมการประจำหน่วยเลือกตั้งจะต้องทำประกาศผลของการนับคะแนน (แบบ ผก. ๒)และรายงานแสดงผลของการนับคะแนน (แบบ ผก. ๓) แล้วปิดประกาศนั้นไว้ ณ ที่เลือกตั้ง ๑ฉบับข้อ ๒๕ ในการทำประกาศผลของการนับคะแนน (แบบ ผก.๒) และรายงานแสดงผลของการนับคะแนน (แบบ ผก. ๓)ให้เรียงลำดับหมายเลขประจำตัวผู้สมัครข้อ ๒๖ เมื่อได้ประกาศผลของการนับคะแนน (แบบ ผก.๒) แล้วคณะกรรมการประจำหน่วยเลือกตั้งจะต้องเก็บบัตรเลือกตั้งและสิ่งต่าง ๆบรรจุในหีบบัตรเลือกตั้ง คือ(๑) บัตรเลือกตั้งที่นับคะแนนแล้วและบัตรเสียซึ่งบรรจุหรือห่อไว้ต่างหาก(๒) ประกาศผลของการนับคะแนน (แบบ ผก. ๒) ๑ ฉบับ(๓) รายงานแสดงผลของการนับคะแนน (แบบ ผก. ๓) ๑ ฉบับ(๔) แบบสำหรับกรอกคะแนน (แบบ ผก. ๔)(๕) บัญชีผู้มีสิทธิเลือกตั้งซึ่งได้หมายเหตุการลงคะแนนแล้วปิดหีบบัตรเลือกตั้งใส่กุญแจและประจำครั่งทับรูกุญแจและปิดป้ายสำหรับปิดช่องใส่บัตรเลือกตั้งโดยคณะกรรมการประจำหน่วยเลือกตั้งลงชื่อกำกับไว้ในการนี้คณะกรรมการประจำหน่วยเลือกตั้งจะต้องกระทำโดยเปิดเผยข้อ ๒๗ เมื่อได้ดำเนินการตามข้อ ๒๕ และข้อ ๒๖แล้ว คณะกรรมการประจำหน่วยเลือกตั้งจะต้องมอบสิ่งต่อไปนี้ให้แก่อำเภอโดยเร็ว คือ (๑) ประกาศผลของการนับคะแนน (แบบ ผก. ๒)และรายงานแสดงผลของการนับคะแนน (แบบ ผก. ๓) อย่างละ ๓ ฉบับ(๒) หีบบัตรเลือกตั้งพร้อมทั้งลูกกุญแจ(๓) บัญชีผู้มีสิทธิเลือกตั้งที่เหลืออยู่(๔) บัตรเลือกตั้งที่เหลืออยู่ข้อ ๒๘ เมื่ออำเภอได้รับมอบสิ่งต่าง ๆ ตามข้อ ๒๗แล้ว ให้จัดทำแบบสรุปผลการรวมคะแนนของอำเภอ (แบบ ผก. ๔) จำนวน ๕ ฉบับ ปิดประกาศไว้ณ ที่ว่าการอำเภอ ๑ ฉบับ แล้วรวบรวมแบบสรุปผลการรวมคะแนน (แบบ ผก. ๕) ๒ ฉบับพร้อมด้วยประกาศผลของการนับคะแนน (แบบ ผก. ๒) จำนวน ๒ ฉบับและรายงานแสดงผลของการนับคะแนน (แบบ ผก. ๓) จำนวน ๒ ฉบับ ไปยังจังหวัดโดยเร็วข้อ ๒๙เมื่อจังหวัดได้รับมอบแบบสรุปผลการรวมคะแนน ประกาศผลของการนับคะแนนและรายงานแสดงผลของการนับคะแนน ตามข้อ ๒๘ แล้ว ให้จังหวัดจัดทำแบบสรุปผลการรวมคะแนน(แบบ ผก. ๖) ของจังหวัด โดยรวมผลคะแนนทุกอำเภอ การจัดทำแบบสรุปผลการรวมคะแนน (แบบผก. ๖) จำนวน ๓ ฉบับ ปิดประกาศไว้ ณ ศาลากลางจังหวัด ๑ ฉบับจัดส่งแบบสรุปผลการรวมคะแนนของจังหวัด (แบบ ผก. ๖) จำนวน ๑ ฉบับแบบสรุปผลการรวมคะแนน (แบบ ผก. ๕) ของอำเภอ จำนวน ๑ ฉบับ ประกาศผลของการนับคะแนน(แบบ ผก. ๒) ของทุกหน่วยเลือกตั้ง จำนวนหน่วยเลือกตั้งละ ๑ ฉบับและรายงานแสดงผลของการนับคะแนน (แบบ ผก. ๓) ของทุกหน่วยเลือกตั้งจำนวนหน่วยเลือกตั้งละ ๑ ฉบับ ส่งไปยังเลขาธิการสำนักงานกองทุนฟื้นฟูและพัฒนาเกษตรกรโดยเร็วข้อ ๓๐เมื่อเลขาธิการสำนักงานกองทุนฟื้นฟูและพัฒนาเกษตรกรได้รับรายงานตามข้อ ๒๙แล้วให้รวมยอดคะแนนผู้สมัครแต่ละคนในเขตเลือกตั้งโดยเร็วในเขตเลือกตั้งหนึ่งให้ผู้สมัครซึ่งได้คะแนนมากตามลำดับลงมาได้รับเลือกตั้งเป็นผู้แทนเกษตรกรตามจำนวนที่มีการเลือกตั้งในเขตเลือกตั้งนั้นในกรณีที่มีผู้สมัครหลายคนได้คะแนนเท่ากันจนเป็นเหตุให้ไม่สามารถเรียงลำดับผู้ได้รับเลือกตั้งเป็นผู้แทนเกษตรกรได้ตามจำนวนให้ดำเนินการตามข้อ ๑๗แห่งกฎกระทรวงกำหนดการแบ่งภูมิภาคและการเลือกตั้งผู้แทนเกษตรกร พ.ศ. ๒๕๔๔หมวด๗วิธีการเก็บบัตรเลือกตั้งและการเก็บรักษาเอกสารหลักฐาน ข้อ ๓๑เมื่อคณะกรรมการประจำหน่วยเลือกตั้งได้มอบหีบบัตรเลือกตั้งพร้อมทั้งกุญแจบัตรเลือกตั้งที่เหลือใช้ พร้อมอุปกรณ์อื่น ๆ ที่เหลือใช้ให้แก่อำเภอ ให้นายอำเภอเก็บรักษาอุปกรณ์และเอกสารดังกล่าวจนกว่าจะได้รับแจ้งจากเลขาธิการสำนักงานกองทุนฟื้นฟูและพัฒนาเกษตรกรให้ทำลายประกาศ ณ วันที่ ๑๑ เมษายน พ.ศ. ๒๕๔๕ชูชีพ หาญสวัสดิ์รัฐมนตรีว่าการกระทรวงเกษตรและสหกรณ์[เอกสารแนบท้าย]๑. ใบสมัครรับเลือกตั้งเป็นผู้แทนเกษตรกร (แบบ ผก. ๑)๒. ประกาศหน่วยเลือกตั้งที่.....................อำเภอ.....................เรื่องผลการนับคะแนน (แบบ ผก. ๒)๓. รายงานแสดงผลการนับคะแนน (แบบ ผก. ๓)๔. แบบกรอกคะแนน (แบบ ผก. ๔)๕. ประกาศอำเภอ กิ่งอำเภอ เขต.....................เรื่องสรุปผลการนับคะแนนเลือกตั้งผู้แทนเกษตรกร (แบบ ผก. ๕)๖. ประกาศจังหวัด.....................เรื่องสรุปผลการนับคะแนนเลือกตั้งผู้แทนเกษตรกร (แบบ ผก. ๖)๗. แบบบัตรเลือกตั้ง(ดูข้อมูลจากภาพกฎหมาย)ประกาศกระทรวงเกษตรและสหกรณ์เรื่อง กำหนดแบบใบสมัครรับเลือกตั้ง วิธีการลงคะแนน ลักษณะและขนาดของบัตรเลือกตั้งหีบบัตรเลือกตั้ง วิธีการนับคะแนน การประกาศผลการนับคะแนนการรายงานผลของการนับคะแนน วิธีการเก็บบัตรเลือกตั้งและการเก็บรักษาเอกสารหลักฐานในการเลือกตั้งผู้แทนเกษตรกร (ฉบับที่ ๒)[๔]ประกาศกระทรวงเกษตรและสหกรณ์เรื่อง กำหนดแบบใบสมัครรับเลือกตั้ง วิธีการลงคะแนน ลักษณะและขนาดของบัตรเลือกตั้งหีบบัตรเลือกตั้ง วิธีการนับคะแนน การประกาศผลการนับคะแนนการรายงานผลของการนับคะแนน วิธีการเก็บบัตรเลือกตั้งและการเก็บรักษาเอกสารหลักฐานในการเลือกตั้งผู้แทนเกษตรกร (ฉบับที่ ๓)[๕]พรพิมล/แก้ไข๑๔ สิงหาคม ๒๕๔๕สถาพร/ปรับปรุง๑๘ ธันวาคม ๒๕๔๙พัชรินทร์/ปรับปรุง๒๕ กรกฎาคม ๒๕๕๑โชติกานต์/ปรับปรุง๒๓ สิงหาคม ๒๕๕๙[๑] ราชกิจจานุเบกษา เล่ม ๑๑๙/ตอนพิเศษ ๓๗ ง/หน้า ๙/๒๙ เมษายน ๒๕๔๕[๒] ข้อ ๑๐/๑เพิ่มโดยประกาศกระทรวงเกษตรและสหกรณ์ เรื่อง กำหนดแบบใบสมัครรับเลือกตั้ง วิธีการลงคะแนนลักษณะและขนาดของบัตรเลือกตั้ง หีบบัตรเลือกตั้ง วิธีการนับคะแนนการประกาศผลการนับคะแนน การรายงานผลของการนับคะแนน วิธีการเก็บบัตรเลือกตั้งและการเก็บรักษาเอกสารหลักฐานในการเลือกตั้งผู้แทนเกษตรกร (ฉบับที่ ๓)[๓] ข้อ ๑๔แก้ไขเพิ่มเติมโดยประกาศกระทรวงเกษตรและสหกรณ์ เรื่อง กำหนดแบบใบสมัครรับเลือกตั้งวิธีการลงคะแนน ลักษณะและขนาดของบัตรเลือกตั้ง หีบบัตรเลือกตั้ง วิธีการนับคะแนนการประกาศผลการนับคะแนน การรายงานผลของการนับคะแนน วิธีการเก็บบัตรเลือกตั้งและการเก็บรักษาเอกสารหลักฐานในการเลือกตั้งผู้แทนเกษตรกร (ฉบับที่ ๒)[๔] ราชกิจจานุเบกษาเล่ม-/-/-/-[๕] ราชกิจจานุเบกษาเล่ม ๑๑๙/ตอนพิเศษ ๔๘ ง/หน้า ๒/๔ มิถุนายน ๒๕๔๕